Likumprojekts

**Grozījums Veselības aprūpes finansēšanas likumā**

Izdarīt Veselības aprūpes finansēšanas likumā (Latvijas Vēstnesis, 2017, 259.nr.; 2018, 249.nr.; 2019, 15.nr.) šādu grozījumu:

Papildināt pārejas noteikumus ar 12.punktu šādā redakcijā:

 “12. Šā likuma 11.panta trešās daļas 4.punkts līdz 2020.gada 31.decembrim ir piemērojams arī tiem Lielbritānijas un Ziemeļīrijas Apvienotās Karalistes pilsoņiem, kuri pēc 2019.gada 29.marta turpina uzturēties Latvijā sakarā ar nodarbinātību vai kā pašnodarbinātas personas, kā arī viņu ģimenes locekļiem.”.

Veselības ministre Ilze Viņķele